Απρόσμενος έρωτας (ταινία 1998)

Το Απρόσμενος έρωτας (αγγλικός τίτλος: Sliding Doors) είναι μια ρομαντική κωμωδία-δραματική ταινία του 1998 σε σενάριο και σκηνοθεσία του Πίτερ Χάουιτ. Πρωταγωνιστεί η Γκουίνεθ Πάλτροου ενώ συμμετέχουν επίσης οι Τζον Χάνα και Τζον Λιντς. Η ταινία εναλλάσσεται ανάμεσα σε δύο ιστορίες, δείχνοντας δύο κατευθύνσεις που θα μπορούσε να ακολουθήσει η ζωή της κεντρικής ηρωίδας ανάλογα με το αν θα προλάβαινε το τρένο. Έχει πολλά κοινά σημεία με την ταινία του 1987 Blind Chance του Πολωνού σκηνοθέτη Κσίστοφ Κιεσλόφσκι, το τέλος της οποίας εξαρτάται επίσης από το αν ο πρωταγωνιστής θα προλάβει τρένο.

Πλοκή 
Η Χέλεν απολύεται από τη δουλειά της στις δημόσιες σχέσεις. Καθώς φεύγει από το κτίριο του γραφείου της, της πέφτει ένα σκουλαρίκι στο ασανσέρ και ένας άντρας το μαζεύει. Αυτή τρέχει να προλάβει τον συρμό της στο μετρό του Λονδίνου, αλλά τον χάνει όταν οι πόρτες του τρένου κλείνουν. Η ταινία στη συνέχεια γυρίζει στην αρχή και η σκηνή επαναλαμβάνεται, μόνο που τώρα η Χέλεν καταφέρνει να επιβιβαστεί στο τρένο. Η ταινία συνεχίζεται, εναλλάσσοντας τις δύο ιστορίες στις οποίες ακολουθούν διαφορετικά γεγονότα (αλλά με περιστασιακές διασταυρώσεις των δύο).

Στην ιστορία στην οποία επιβιβάζεται στο τρένο, η Χέλεν κάθεται δίπλα στον Τζέιμς (τον άντρα από το ασανσέρ) στο μετρό και ξεκινούν μια συζήτηση. Εκίνη γυρίζει σπίτι και πιάνει τον φίλο της, τον Τζέρι, στο κρεβάτι με την πρώην κοπέλα του, την Αμερικανίδα Λίντια. Η Χέλεν τον αφήνει και μετακομίζει στο σπίτι ςτη φίλη της, της Άννας, με την παρότρυνση της οποίας αλλάζει χτένισμα για να κάνει νέα αρχή.

Ο Τζέιμς συνεχίζει να μπαίνει στη ζωή της Χέλεν, ενθαρρύνοντάς τη να ιδρύσει τη δική της εταιρεία δημοσίων σχέσεων. Οι δυο τους ερωτεύονται παρά τις επιφυλάξεις της Χέλεν για την έναρξη μιας σχέσης τόσο σύντομα μετά τον άσχημο χωρισμό της με τον Τζέρι. Τελικά, η Χέλεν ανακαλύπτει ότι είναι έγκυος. Πιστεύοντας ότι το παιδί είναι του Τζέιμς, πηγαίνει να τον δει στο γραφείο του. Μένει έκπληκτη όταν μαθαίνει από τη γραμματέα του Τζέιμς ότι είναι παντρεμένος. Ο Τζέιμς τη βρίσκει σε μια γέφυρα και της εξηγεί ότι ήταν παντρεμένος αλλά τώρα είναι σε διάσταση και πρόκειται να πάρει διαζύγιο, αλλά αυτός και η γυναίκα του διατηρούν τυπικά τον γάμο τους για χάρη της άρρωστης μητέρας του. Αφού αυτή και ο Τζέιμς δηλώνουν τον έρωτά τους, η Χέλεν βγαίνει στον δρόμο και την χτυπάει ένα φορτηγάκι.

Στην ιστορία στην οποία η Χέλεν χάνει το τρένο, τα επόμενα δρομολόγια καθυστερούν, έτσι βγαίνει από το σταθμό και παίρνει ταξί. Ένας άντρας προσπαθεί να της αρπάξει την τσάντα και την τραυματίζει, οπότε πηγαίνει στο νοσοκομείο. Φτάνει στο σπίτι αφού η Λίντια έχει φύγει, και συνεχίζει να αγνοεί την απιστία του Τζέρι. Μην μπορώντας να βρει άλλη δουλειά δημοσίων σχέσεων, πιάνει δύο θέσεις μερικής απασχόλησης για να πληρώνει τους λογαριασμούς. Ο Τζέρι συνεχίζει να έχει και τις δύο γυναίκες στη ζωή του. Η Λίντια, θέλοντας τον Τζέρι για τον εαυτό της, δίνει στοιχεία στην Χέλεν για τη σχέση τους. Η Χέλεν υποπτεύεται τον Τζέρι για απιστία αλλά αργότερα ανακαλύπτει ότι είναι έγκυος. Δέχεται ένα τηλεφώνημα για μια συνέντευξη για δουλειά σε μια διεθνή εταιρεία δημοσίων σχέσεων. Λέει στον Τζέρι τα νέα αλλά δεν προλαβαίνει να του πει την εγκυμοσύνη της. Η Λίντια καλεί τον Τζέρι στο διαμέρισμά της, υποτίθεται για να χωρίσουν. Νομίζοντας ότι η Χέλεν βρίσκεται στη συνέντευξή της, ο Τζέρι πηγαίνει να δει τη Λίντια. Ενώ βρίσκεται εκεί, χτυπάει το κουδούνι, ο Τζέρι ανοίγει την πόρτα και βλέπει τη Χέλεν να στέκεται εκεί, νομίζοντας ότι έχει έρθει για συνέντευξη, αφού η Λίντια έχει κανονίσει και τις δύο συναντήσεις για την ίδια ώρα για να αποκαλυφθεί τη σχέση τους. Η Χέλεν μένει έκπληκτη βλέποντας τον Τζέρι και η Λίντια ανακοινώνει τα νέα της εγκυμοσύνης της και στους δύο. Ταραγμένη, η Χέλεν τρέχει τρέχοντας και πέφτει από τις σκάλες.

Και στις δύο ιστορίες, η Χέλεν μεταφέρεται στο νοσοκομείο και χάνει το μωρό της. Στην ιστορία όπου επιβιβάστηκε αρχικά στο τρένο και συνάντησε τον νέο της έρωτα, τον Τζέιμς, πεθαίνει στην αγκαλιά του, αμέσως αφού αυτός της πει ότι θα την κάνει πολύ ευτυχισμένη.

Στην ιστορία όπου η Χέλεν χάνει το τρένο, αναρρώνει και λέει στον Τζέρι να φύγει οριστικά. Στη συνέχεια, καθώς η Χέλεν μπαίνει στο ασανσέρ για να φύγει από το νοσοκομείο μετά την ανάρρωσή της, της πέφτει ένα σκουλαρίκι. Όπως στη σύντομη συνάντησή τους στην αρχή της ταινίας, ο Τζέιμς παίρνει το σκουλαρίκι και της το δίνει, και μετά αρχίζει το ίδιο αστείο όπως όταν πρωτοσυναντήθηκαν στην άλλη ιστορία. Μόνο που αυτή τη φορά έχει αίσιο τέλος.

Διανομή 

 Γκουίνεθ Πάλτροου ως Χέλεν
 Τζον Χάνα ως Τζέιμς
 Τζον Λιντς ως Τζέρι
 Τζιν Τρίπλχορν ως Λίντια
 Ζάρα Τέρνερ ως Άννα

Παραγωγή 
Οι σκηνές στο μετρό του Λονδίνου γυρίστηκαν στο σταθμό του μετρό Waterloo και στον σταθμό Bank στη γραμμή Waterloo & City και στον σταθμό του Fulham Broadway στη γραμμή District. Οι σκηνές από τον Τάμεση γυρίστηκαν δίπλα στη γέφυρα Χάμερσμιθ. Η γέφυρα που παρουσιάζεται είναι η Γέφυρα του Αλβέρτου μεταξύ Μπάτερσι και Τσέλσι.

Υποδοχή

Box office 
Η ταινία πήγε αμέσως στο νούμερο 17 του αμερικανικού box office με $834.817 το πρώτο της Σαββατοκύριακο, αλλά αυξήθηκε κατά 96,5% στα $1.640.438 το δεύτερο Σαββατοκύριακο. Κατέληξε με συνολικό μεικτό 11.841.544 δολάρια στις Ηνωμένες Πολιτείες και τον Καναδά.  Γνώρισε επίσης επιτυχία στο Ηνωμένο Βασίλειο και ήταν η τοπική παραγωγή με τις υψηλότερες εισπράξεις για τη χρονιά με συνολικό εισπρακτικό εισιτήριο άνω των 12 εκατομμυρίων λιρών.

Κριτικές 
Το Rotten Tomatoes δίνει στην ταινία βαθμολογία 65% βασισμένη σε 54 κριτικές.  Το Metacritic δίνει στην ταινία βαθμολογία 59 στα 100 με βάση 23 κριτικές.

Στην ποπ κουλτούρα 
Το επεισόδιο 13 του όγδοου κύκλου της σειράς Frasier είναι εμπνευσμένο από την ταινία. 

Άλλες εκπομπές που χρησιμοποιούν παρόμοια υπόθεση με την ταινία Blind Chance, αλλά χωρίς άμεση αναφορά στον Απρόσμενο έρωτα, είναι το Η τρελή οικογένεια του Μάλκολμκαι το Mad About You.

Δείτε επίσης 

 Τρέξε Λόλα, Τρέξε, ταινία του 1998 παρόμοια με το Blind Chance

Παραπομπές

Εξωτερικοί σύνδεσμοι 

 
 
 
Ταινίες παραγωγής Paramount Pictures
Ταινίες παραγωγής Miramax Films
Αμερικανικές αισθηματικές ταινίες φαντασίας
Ταινίες του 1998